open-index/open-wikipedia-markdown huggingface dataset:
Parque forestal de Beade

O **parque forestal de Beade** é un parque situado na parroquia homónima da cidade de Vigo. Ten uns 93.000 metros cadrados de extensión, e nel hai diversas zonas recreativas, así como diversas especies arbóreas autóctonas de bosque caduco, como carballos e castiñeiros.

## Usos 
A actividade recreativa do parque inclúe mesas e barbacoas públicas, un bar e un restaurante, un miradoiro e un teléfono público.

Tamén consta dun ecoparque de aventuras con tirolinas, pontes e cables de altura, entre outras atraccións e actividades de natureza. Con máis de 22.000 metros cadrados é o ecoparque máis extenso de Galicia.

## Sendeiros 
esquerda|miniatura|Sendeiro no parque forestal.
Existen dúas rutas de sendeirismo que atravesan o parque.

A primeira e a ruta PR-G5, que atravesa o Río Eifonso, de carácter lineal e uns 4 quilómetros de lonxitude. A través do seu percorrido pódense atopar elementos arquitectónicos coma muíños ou ermidas.

O segundo sendeiro, a ruta GR-53, é unha senda de grande percorrido que circunvala o concello de Vigo polos seus montes. Cunha lonxitude de 40 quilómetros, e de carácter circular, é a ruta de sendeirismo máis grande da cidade olívica.

## Accesos 
O acceso ao parque forestal pode realizarse en automóbil privado ou público. Existen varias liñas de autobús que parten de diferentes áreas de Vigo, como as liñas L31, L15C e L8. 

En automóbil privado, o acceso realízase pola Estrada EP-2005, á que se accede pola Avenida de Madrid tras tomar a saída 663 (Cabral - Cidade Universitaria - Pista forestal). O parque consta cun aparcadoiro de vehículos.

## Notas 
## Véxase tamén
### Outros artigos
* Parques de Vigo
* Celso Rivas Pérez

### Ligazóns externas
* Marina Park Páxina oficial do ecoparque.
El Criticón (Ferrol)

***El Criticón*** foi un periódico editado en Ferrol en 1879.

## Historia e características 
Periódico satírico, apareceu en agosto de 1879. Fundado e dirixido por Wenceslao Veiga Gadea. Cesou a súa publicación a principios de xaneiro de 1880.

## Notas 
## Véxase tamén 
### Bibliografía 
* 
### Outros artigos 
* Lista de publicacións impresas da provincia da Coruña
El Criticón (A Coruña)

***El Criticón*** foi un periódico editado na Coruña en 1855.

## Historia e características 
Subtitulado *Periódico dominguero, lenguaraz y novelero*, apareceu o 6 de maio de 1855. Fundado polos irmáns de la Iglesia (Antonio, Benigno e Francisco).

## Véxase tamén 
### Bibliografía 
* 
* 

### Outros artigos 
* Lista de publicacións impresas da provincia da Coruña
El Criticón

****El Criticón***, novela de Baltasar Gracián (1651 - 1657).
****El Criticón***, periódico da Coruña (1855).
****El Criticón***, periódico de Ferrol (1879).
21½ Minutes in Berlin/23 Minutes in Brussels

***21½ Minutes in Berlin/23 Minutes in Brussels*** é un álbum ao vivo da banda estadounidense Suicide,publicado en 1978 polo selo Red Star Records. A cara B do álbum é famosa pola estridente repulsa do público cara á actuación do dúo, proporcionando "algúns indicións da reacción do público a este conflitivo dúo no seu apoxeo". *23 Minutes in Brussels* permaneceu en gran parte inédito ata o seu lanzamento en 1998 coa reedición do álbum de estrea homónimo da banda.

## Listaxe de cancións 
## Notas
Javier Manquillo

**Javier Manquillo Gaitán**, nado en Chinchón (Comunidade de Madrid, España) o 5 de maio de 1994, é un futbolista profesional español que xoga como defensa e o seu equipo é o R. C. Celta de Vigo da Primeira División de España.

Formado nas categorías inferiores do Atlético de Madrid, foi campión da Supercopa de Europa en 2012, da Copa do Rey en 2013 e de Liga en 2014.
Avelino Seijas Vázquez

**Avelino Seijas Vázquez**, nado en Chantada en 1921 e finado en Palas de Rei o 16 de xaneiro de 1984, foi un escritor, historiador e fiscal galego. 

## Traxectoria 
Irmán de Eduardo Seijas. Fiscal en Chantada. Presidiu o Círculo Recreativo Cultural de Chantada entre 1954 e 1956, tempo no que se promoveu a festa da poesía en 1955 (con Avelino Seijas de mantedor) e en 1956 ("Troveiros ó pé do Faro" con Álvaro Cunqueiro de mantedor -substituído por Manuel María, por non poder desprazarse- e a participación de Manuel María, Uxío Nononeyra, P. Vázquez Cuesta...) Desenvolveu un labor intelectual como estudoso e divulgador da historia da comarca.

En 1979 foi declarado xubilado forzoso como Fiscal de Distrito da Agrupación de Fiscalías de Monforte de Lemos-Quiroga-Chantada por cumprir a idade regulamentaria.

Escrito en 1979, publicado en 1990 a familia do autor paralizou a distribución de *Historia de Chantada y su comarca*, despois de ser editada e impresa pola Deputación de Lugo porque non estaban de acordo coa forma da edición. En 2014 a familia manifestou o seu desexo que que fosen distribuídos os 1 500 exemplares que estaban nun almacén. Presentouse o libro en Lugo, nun acto no que participaron Maruja Seijas, sobriña do escritor, Alfredo Pardo e o delegado de Cultura da Deputación, Mario Outeiro.

Foi académico correspondente da RAG. Finou en Palas de Rei o 16 de xaneiro de 1984.

## Obra 
* *El santuario regional del Faro* (1961)
* *La ermida del Faro y el trobador Xohán de Requeixo* (1965). Imprenta de Chantada.

* *Chantada y el señorío de los marqueses de Astorga* (1966).
* *Aventuras y desventuras de Juan Alfonso Varela* (1966).
* *Historia de Chantada y su comarca (ensayo)* (1990). Deputación Provincial de Lugo. 384 páxs. ISBN 978-84-86824-85-0.

## Notas
Temptation on a Saturday

***Temptation on a Saturday*** é un EP da banda estadounidense de rock alternativo Young Fresh Fellows, publicado o 16 de abril de 1995 a través do selo PopLlama Records. No álbum colaboran a guitarrista e vocalista de The Walkabouts Carla Torgerson, e os membros de NRBQ Terry Adams e Tom Ardolino.

## Listaxe de cancións 
## Notas
Parque forestal de San Miguel de Oia

O **parque forestal de San Miguel de Oia** é un parque situado na parroquia homónima da cidade de Vigo. Ten uns  39.737 metros cadrados de extensión, e está situado nos terreos do monte comunal. Conta con diversas zonas recreativas, así como diversas especies arbóreas autóctonas de bosque caduco, como carballos e bidueiros, así como castiñeiros de indias, tuias ou cryptomerias. Conserva aínda algún tramo do antigo camiño empedrado entre Vigo e Baiona. Ao seu través, discorre a ruta de sendeirismo GR 53, unha ruta circular de 6 quilómetros.

## Usos 
O parque forestal de Oia ten diferentes instalacións recreativas, entre as que destacan unha zona de acampada, unha zona de mesas e barbacoas, unha fonte e un miradoiro.

## Accesos 
O acceso ao parque forestal pode realizarse en automóbil privado ou público. Existen varias liñas de autobús que parten de diferentes áreas de Vigo, como as liñas L11 e L12A. 

En automóbil privado, o acceso realízase pola estrada C-550 en dirección a Baiona.

## Notas 
## Véxase tamén
### Outros artigos
* Parques de Vigo
Gigantoid

***Gigantoid*** é o décimo primeiro álbum de estudio da banda estadounidense de stoner rock Fu Manchu, publicado o 29 de abril de 2014 a través do selo At the Dojo Records. O álbum presenta "un son lixeiramente máis primitivo, cru e ultra esvaecido" que os lanzamentos anteriores.

Inicialmente lanzado en 2013 como un sinxelo de sete polgadas compartido co trío de psych-metal Moab, "Robotic Invasion" aparece como unha pista extra na versión dixital de *Gigantoid*.

## Listaxe de cancións 
## Notas
Universal Truths and Cycles

***Universal Truths and Cycles*** é o décimo terceiro álbum de estudio da banda estadounidense de indie rock Guided by Voices, publicado o 18 de xuño de 2002. Tras lanzar os seus dous anteriores traballos a través do selo TVT Records, o grupo regresou a Matador Records.

Este foi o álbum de Guided by Voices que chegou máis arriba nas listas no momento do lanzamento. Alcanzou o posto 160 no *Top 200* da Billboard, o 10 da lista de álbums independentes e na mellor posición da súa carreira, o número 3 no *Top Heatseekers.*

## Listaxe de cancións 
## Notas
Spiral Scratch

***Spiral Scratch*** é un EP e o primeiro lanzamento da banda inglesa de punk rock Buzzcocks, publicado o 29 de xaneiro de 1977 a través do selo New Hormones. É un dos primeiros lanzamentos dunha banda de punk británica (precedido por "New Rose" de The Damned en outubro de 1976, e "Anarchy in the U.K." de Sex Pistols e os dous primeiros sinxelos de The Vibrators en novembro de 1976). *Spiral Scratch* e o álbum ''Time's Up'' son os únicos lanzamentos de estudio de Buzzcocks co cantante orixinal Howard Devoto, que marchou pouco despois do lanzamento do EP para formar unha das primeiras bandas post-punk, Magazine.

Cando se reeditou en 1979, alcanzou o número 31 na lista de sinxelos do Reino Unido. En 2017, estivo no número 1 da lista de singles físicos do Reino Unido despois de ser reeditado polo seu 40 aniversario.

## Listaxe de cancións 
## Notas
"Heroes"

***"Heroes"*** é o décimo segundo álbum de estudio do músico inglés David Bowie, publicado o 14 de outubro de 1977 a través do selo RCA Records. Gravado en colaboración co músico Brian Eno e o produtor Tony Visconti, foi o segundo lanzamento da súa *Triloxía de Berlín*, despois de *Low*, editado en xaneiro do mesmo ano, e o único gravado integramente en Berlín. As sesións de gravación tiveron lugar a mediados de 1977 despois de que Bowie completase o traballo do segundo álbum en solitario de Iggy Pop, *Lust for Life*. Gran parte do mesmo persoal de *Low* regresou para *"Heroes"*, ao que tamén se uniu o guitarrista de King Crimson, Robert Fripp.

A maioría das cancións foron compostas no lugar no estudo, e as letras non foron escritas ata que Bowie se puxo diante do micrófono. A música baséase nos enfoques electrónicos e ambientais do seu predecesor, aínda que con tons, atmosferas e actuacións apaixonadas máis positivas. O álbum tamén segue a mesma estrutura que o seu predecesor, coa primeira cara con temas de rock máis convencionais e a segunda con temas principalmente instrumentais.

A foto de portada, como *The Idiot* de Iggy Pop, é unha chiscadela ao cadro *Roquairol* do artista alemán Erich Heckel. Tras o seu lanzamento *"Heroes"* foi un éxito comercial, alcanzando o posto número 3 no Reino Unido e o número 35 nos Estados Unidos. Foi a obra mellor recibida da *Triloxía de Berlín* no seu lanzamento; *NME* e *Melody Maker* nomeárono cada un o seu respectivo álbum do ano. Bowie promoveu o álbum extensamente con aparicións en televisión e entrevistas. Promoveu *Low* e *"Heroes"* na xira mundial *Isolar II* ao longo de 1978, cuxas actuacións en directo aparecen en múltiples álbums ao vivo.

*"Heroes"* recibiu eloxios duradeiros, especialmente recoñecidos polas contribucións de Fripp e polo lugar que ocupa o álbum no desenvolvemento artístico a longo prazo de Bowie. Aínda que a crítica considerou a *Low* un disco máis innovador, *"Heroes"* é considerado un dos mellores e máis influentes traballos de Bowie. A canción título, inicialmente sen éxito como sinxelo, segue sendo unha das súas cancións máis coñecidas e aclamadas. Máis tarde utilizouse unha versión alterada e tapada da portada para a portada de *The Next Day* (2013). *"Heroes"* foi reeditado varias veces e foi remasterizado en 2017 como parte da caixa *A New Career in a New Town (1977-1982)*.

## Listaxe de cancións 
## Notas
Franco Cervi

**Franco Cervi**, nado en San Lorenzo (Provincia de Santa Fe, Arxentina) o 26 de maio de 1994, é un futbolista arxentino que xoga como centrocampista no Real Club Celta de Vigo da Primeira división española de fútbol. O seu primeiro club foi Rosario Central. Posteriormente fichou polo Benfica portugués, que finalmente o traspasou ao conxunto celeste.

## Traxectoria
### Rosario Central
Debutou na Primeira División da Arxentina o 9 de novembro de 2014, nun encontro de liga fronte a Estudantes da Prata ingresando aos 79' en substitución do xogador Hernán Aciñeira, partido que finalizou 1-0 en contra do seu equipo. Posteriormente, xogou dous partidos máis: o primeiro contra Racing Club de titular, no cal Rosario Central foi derrotado por tres tantos contra ningún,​ e o segundo xogouno contra Club Atlético Banfield de titular, nun partido no que Rosario Central venceu por tres goles contra dous. Debido ás súas grandes actuacións e a chegada ao club de Eduardo Coudet atopou continuidade no equipo e sendo unha das pezas chave. 

O 17 de marzo de 2016 meteu o seu primeiro gol internacional coa camiseta do canalla na vitoria 3 a 1 contra River Plate de Montevideo pola Copa Liberadores.

### Benfica
O 14 de setembro de 2015 asinou contrato co Sport Lisboa e Benfica de Portugal por 5,290 millóns de dólares polo 90% do pase para xogar a partir de xuño de 2016.

No seu debut oficial, converteu na vitoria por 3 a 0 fronte ao Sporting Braga pola Supercopa de Portugal.

O 13 de setembro de 2016 debutou na liga de Campións da UEFA, anotando un gol de rebote causado polo seu compatriota Eduardo Salvio.

### Celta
Após de cinco anos na entidade lisboeta, o 5 de xullo de 2021 foi traspasado ao R. C. Celta de Vigo.

O 12 de setembro marcou o seu primeiro gol co conxunto vigués na estrea do novo Santiago Bernabéu, onde se deron cita o Real Madrid e o Real Club Celta de Vigo no partido correspondente á xornada 4 da Liga.

## Palmarés 
### Campionatos nacionais 
## Notas
Sidekicks (filme de 1992)

***Sidekicks*** é un filme estadounidense de 1992 dirixido por Aaron Norris e protagonizado por Jonathan Brandis e Chuck Norris.

## Personaxes 
* Jonathan Brandis como Barry Gabrewski
* Chuck Norris como el mesmo
* Beau Bridges como Jerry Gabrewski
* Mako como Mr. Lee
* Joe Piscopo como Kelly Stone
* Danica McKellar como Lauren
* John Buchanan como Randy Cellini
* Richard Moll como Mr. Horn
* Julia Nickson-Soul como Ms. Noreen Chan
* Gerrit Graham como Mr. Mapes
* Eric Norris como Biker Punk
* George Franklin Sturgis V como el mesmo
* James McIngvale como irmán de Lauren

## Acollida 
### Recadación 
O filme debutou no número 2 en recadación. Conseguiu 17.180.393 dólares durante a súa estrea doméstica.

### Resposta da crítica 
O filme recibiu valoracións moi negativas da crítica. En base a 19 críticas recollidas, o filme ten unha valoración do 26% en Rotten Tomatoes, cunha puntuación media de 4/10.

## Notas
Fly by Night

***Fly by Night*** é o segundo álbum de estudio da banda canadense de rock Rush, publicado o 14 de febreiro de 1975 a través do selo Mercury Records. Foi o primeiro álbum de Rush en mostrar elementos do rock progresivo polos que a banda se deu a coñecer. Tamén foi o primeiro en contar co letrista e batería Neil Peart, quen substituíra ao batería orixinal John Rutsey o verán anterior, xusto antes da primeira xira norteamericana da banda. Peart convertitíase no principal letrista de Rush, e a abundancia de temas fantásticos e filosóficos nas súas composicións contrastaba moito co hard rock máis sinxelo do álbum de estrea da banda.

## Listaxe de cancións 
## Notas
Rocket to Russia

***Rocket to Russia*** é o terceiro álbum de estudio da banda estadounidense de punk rock Ramones, publicado o 4 de novembro de 1977 a través do selo Sire Records. É o último álbum da banda que conta co batería orixinal Tommy Ramone, que deixou a banda en 1978 para centrarse na produción. As orixes do álbum remóntanse ao verán de 1977, cando "Sheena Is a Punk Rocker" foi lanzado como sinxelo. A gravación do álbum comezou en agosto de 1977 e a banda tivo un orzamento considerablemente maior, permitíndolles Sire permitíalles gastar entre 25 000 e 30 000 dólares; gran parte deste diñeiro foi destinado á produción do álbum máis que á gravación.

A portada do álbum foi dirixida por John Gillespie. John Holmstrom e o guitarrista Johnny Ramone traballaron na ilustración, con toda a contraportada cun tema militar, mentres que a obra de arte da manga interior representaba moitos dos temas retratados en cancións. O tema das cancións variaba ao longo do álbum, aínda que case todos os temas do álbum incorporaban humor ás letras. O estilo musical mostraba máis influencia do surf rock, e moitas cancións tiñan unha estruturación mínima.

O álbum recibiu críticas positivas, e moitos críticos apreciaron a produción madurada e a calidade do son en comparación cos predecesores de *Rocket to Russia*. O crítico musical Stephen Thomas Erlewine chamouno o seu álbum favorito dos Ramones xa que contiña varios ganchos e presentaba máis variedade de tempos. O álbum non tivo tanto éxito comercial como a banda esperaba, chegando ao posto 49 na lista *Billboard 200*. Os membros da banda culparon aos Sex Pistols da súa falta de vendas, dicindo que cambiaron a imaxe do punk para peor. O álbum foi clasificado no número 106 na lista dos 500 mellores álbums de todos os tempos da *Rolling Stone* en 2012, e ocupou o número 385 na edición de 2020.

## Listaxe de cancións 
## Notas
Lullabies

***Lullabies*** é o primeiro EP da banda escocesa de rock alternativo Cocteau Twins, publicado en outubro de 1982 a través do selo 4AD, tras o lanzamento do seu álbum de estrea *Garlands*.

## Listaxe de cancións 
## Notas
Caress of Steel

***Caress of Steel*** é o terceiro álbum de estudio da banda canadense de rock Rush, publicado o 24 de setembro de 1975 a través do selo Mercury Records. Foi gravado xusto despois de que o grupo rematase a xira de promoción do seu anterior traballo, *Fly by Night*, e marcou un desenvolvemento no son da banda, movéndose do estilo hard rock baseado no blues da súa estrea cara o rock progresivo. Temas como "The Necromancer"  impulsaron o avance de Rush cara composicións narrativas baseadas na fantasía, mentres que "The Fountain of Lamneth" foi a súa primeira "épica" prog-rock en abarcar toda unha cara do vinilo. Outros temas como "Bastille Day" e "Lakeside Park" convertéronse en elementos básicos dos directo da banda.

Aínda que os membros da banda inicialmente estaban orgullosos do seu traballo en *Caress of Steel*, o álbum demostrou ser un baixón comercial e de crítica para Rush xa que o son máis escuro e as composicións fantásticas do álbum non conseguiron atopar público e confundiron a algúns dos seus seguidores, poñendo as malas vendas á banda en perigo de ser botados de Mercury. A recepción mediocre impactou nas oportunidades de concertos da banda, o que os levou a bautizar a xira de promoción como *Down The Tubes Tour*. A pesar de ser visto máis positivamente polos fans da banda en retrospectiva, Ultimate Classic Rock sinalou que o álbum aínda é considerado "a ovella negra do seu catálogo".

## Listaxe de cancións 
## Notas
In God We Trust, Inc.

***In God We Trust, Inc.*** é un EP da banda estadounidense de hardcore punk Dead Kennedys, publicado en decembro de 1981 a través do selo Alternative Tentacles. É o primeiro lanzamento do grupo co batería D. H. Peligro. O disco é un manifesto contra cousas que van desde a relixión organizada e os neonazis, ata o pesticida Kepone e a indiferenza do goberno que empeorou os efectos das catástrofes da enfermidade de Minamata. *In God We Trust, Inc.* é tamén o primeiro álbum de Dead Kennedys lanzado despois das eleccións presidenciais gañadas por Ronald Reagan e presenta as primeiras referencias da banda a el, polas que eles (e o hardcore punk como xénero) se farían famosos.

## Listaxe de cancións 
## Notas
Heavy Lungs

**Heavy Lungs** é unha banda inglesa de noise rock baseada en Bristol e formada en 2017. O grupo está composto polo batería George Garratt, o guitarrista Oliver Southgate, o vocalista Danny Nedelko, e o baixista James Minchall.

## Historia 
Heavy Lungs foi formada en Bristol a principios de 2017 polo baixista James Minchall e o vocalista Danny Nedelko. Nedelko e Minchall xa traballaran xuntos, e comezaron a gravar música, recrutando máis tarde aos músicos locais de Bristol Oliver Southgate e George Garratt para completar a banda. En 2018 o grupo lanzou o seu EP de estrea, *Abstract Thoughts*.

A finais de 2018, o cantante principal converteuse no tema dunha canción de IDLES, tamén de Bristol, que lanzou o tema "Danny Nedelko" como sinxelo principal do seu segundo álbum, *Joy as an Act of Resistance*.

En 2019 a banda lanzou dous EPs: *Straight to CD*, que saíu o 7 de febreiro de 2019, e *Measure*, lanzado o 10 de outubro.

O 29 de setembro de 2023 a banda lanzou o seu álbum de estudio de estrea, *All Gas No Brakes*.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Late of the Pier

**Late of the Pier** foi unha banda inglesa de dance-punk procedente de Castle Donington e activa entre 2004 e 2010. O grupo ten un único álbum de estudio, *Fantasy Black Channel*, publicado no ano 2008 por Parlophone e producido por Erol Alkan.

## Discografía 
### Álbums 
## Notas
Daniel Gómez Mariño

**Daniel Gómez Mariño**, nado en Ordes o 16 de xaneiro de 1991, é un informático e escritor galego.
## Traxectoria
Estudou no CEIP Campomaior (Primaria), no IES Maruxa Mallo (Secundaria) e no IES de Ordes (Bacharelato). Realizou un ciclo superior de Administración de Sistemas Informáticos e Redes no IES San Clemente de Santiago de Compostela. Traballou en Correos, primeiro como carteiro no concello de Cerceda e despois nas oficinas en Santiago de Compostela. Na actualidade compaxina o seu traballo coa súa faceta de escritor.
## Obra
**Relatos de Manuel Mariño* (Medulia, 2023), libro baseado en contos que lle contaba seu avó na aldea do Casal.
## Notas
In a Car

***In a Car*** é a primeira gravación da banda estadounidense de rock alternativo Meat Puppets, publicada inicialmente en 1981 a través do colectivo de arte/selo discográfico World Imitation como un EP de 7 polgadas con 5 cancións.

Foi gravado no estudio Silver Lake dos Ánxeles o 4 de xuño de 1981 con Ed Barger, que gravara varios dos primeiros sinxelos de Devo. O EP foi gravado nunhas 12 horas. *In a Car* foi reeditado por primeira vez como 7 polgadas por SST Records en 1985 despois do éxito dos seus primeiros álbums. O EP tamén se incluíu nun casete recompilatorio de SST (e máis tarde nun CD), *The 7 Inch Wonders of the World*.

Aínda que o EP orixinal contiña só cinco temas, nas sesións de gravación gravouse tamén a canción "Hair", escrita polos tamén banda de World Imitation Monitor. Foi lanzado como unha pista solitaria de Meat Puppets no primeiro álbum de Monitor a través do selo World Imitation. Non estivo en ningún lanzamento de Meat Puppets ata que Rykodisc publicou a canción como unha pista extra (con todo o primeiro EP e moitos descartes) na reedición de 1999 do seu primeiro álbum, *Meat Puppets*.

## Listaxe de cancións 
## Notas
Sebastián Guerrero

**Sebastián Guerrero**, nado no Bierzo e finado en Buenos Aires, foi un avogado e dirixente societario galego na Arxentina.

## Traxectoria 
Avogado e escribano de Buenos Aires. Socio da Sociedade Cultural de El Pino. Foi dirixente da Sociedade Nazonalista Pondal e redactor de *A Fouce*. Integróuse na Federación de Sociedades Gallegas Agrarias y Culturales en 1927 e presidiu o seu V congreso en xaneiro de 1928. Despois do congreso integróuseormou parte do comité de prensa que dirixia *El Despertar Gallego*, encamiñando o periódico cara o galeguismo ata a súa renuncia a finais dese ano. Volveu integrarse na Federación logo da ruptura cos socialistas en 1929. En outubro dese ano foi elixido vicepresidente da Asociación Fraternal América e director da súa revista *Coopereración*. En 1930 encabezou o intento de copar o comité de redacción de *El Despertar Gallego* por parte dos separatistas. Integróuse como xornalista en *Correo de Galicia*. Continuou militando na Sociedade Nazonalista Pondal ata que foi expulsado en 1934 "pola súa campaña españolista" en *Correo de Galicia*.

Orador frecuente nos actos galeguistas, publicou un manual de dereito penal para os estudantes da Universidade de Buenos Aires e tiña anunciado a publicación dos libros *El Federlismo Argentino ante la realidad jurídica y social* e *La Internacional Roja y el nacionalismo gallego*, que non chegaron a ver a luz. Colaborou en *Céltiga*, *Eco de Galicia* e *Nós*, onde apareceu un seu artigo na sección *Arquivo filolóxico e etnográfico de Galiza* en 1929.

## Obas 
* *Rudimentos de derecho penal*. Buenos Aires, 1929.

## Notas 
## Véxase tamén 
### Bibliografía 
*
Maximino Misa Puga

**Maximino Misa Puga**, nado en Parada (Nigrán) cara a 1903 e finado na mesma parroquia en decembro de 1962, foi un político galego.

## Traxectoria 
Emigrado na Arxentina. Integrante da Federación de Sociedades Gallegas de Buenos Aires, foi membro do comité de redacción do seu órgano *Acción Gallega* en 1930 e foi elixido secretario xeral da Federación en xuño de 1931. Retornado a Nigrán a finais de 1931, foi elixido presidente do Sindicato de Parada en xaneiro de 1935. Presidente da Federación Agraria de Nigrán, presidiu o acto de conmemoración do aniversario da proclamación da República organizado pola Federación Agraria de Nigrán e celebrado na Ramallosa o 14 de abril de 1935. Participou no congeso provincial agrario celebrado en Lavadores en novembro de 1935, e foi elixido presidente do congreso da Federación Agraria Provincial de Pontevedra celebrado en Gondomar en marzo de 1936.

Logo do golpe de Estado do 18 de xullo de 1936 foi detido. Acusado de rebelión militar, foi xulgado en Vigo sendo a súa causa sobresida provisionalmente; Maximino foi posto a disposición da autoridade gobernativa. Abríronlle expediente de responsabilidades políticas en 1943. Finou en Parada en decembro de 1962.
## Notas 
## Véxase tamén 
### Bibliografía 
*
Cosmic Psychos

**Cosmic Psychos** é unha banda australiana de punk rock fundada no ano 1982 como **Spring Plains**. A primaira formación estable do grupo incluía a Ross Knight no baixo, guitarra e voces, a Peter Jones na guitarra, e a Bill Walsh na batería. O historiador da música rock australiano, Ian McFarlane, describiu a súa música como "unha especie de punk noise artístico, nalgún lugar entre The Birthday Party e uns Ramones que soan máis narcóticos". 

A finais de 1984 o grupo foi renomeado como Cosmic Psychos e publicou o seu traballo de estrea, o EP *Down on the Farm*, en decembro de 1985. A este seguíronlle varios álbums que foron promovidos por xiras nacionais e internacionais por Europa e América do Norte, incluíndo festivais con Mudhoney, Nirvana, L7, Helmet e Motörhead. 

En 1990 Jones foi substituído por Robbie Watts á guitarra. En 2005 Walsh foi substituído por Dean Muller (Hoss, Chris Russell's Chicken Walk) na batería.  O 1 de xullo de 2006 Watts morreu dun ataque cardíaco aos 47 anos e a banda continuou uníndose a eles John McKeering (ex The Onyas).

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Enjoy Your Rabbit

***Enjoy Your Rabbit*** é un álbum de estudio de música electrónica do músico estadounidense Sufjan Stevens, publicado o 17 de setembro de 2001 a través do selo Asthmatic Kitty. É un ciclo de cancións inspirada nos animais do zodíaco chinés. O álbum foi reelaborado e arranxado para instrumentos de corda e lanzado en 2009 como *Run Rabbit Run*.

## Listaxe de cancións 
## Notas
Federación de Sociedades Gallegas de Buenos Aires

A **Federación de Sociedades Gallegas de Buenos Aires** foi unha agrupación constituída en 1929 por dezanove sociedades agrarias e culturais creadas polos galegos residentes en Buenos Aires.

## Historia 
Na Federación de Sociedades Gallegas Agrarias y Culturales produciouse un enfrontamento entre nacionalistas e non nacionalistas que provocou a ruptura da federación en 1929 e a creación da **Federación de Sociedades Gallegas de Buenos Aires**, de orientación socialista. Editaba o periódico *Acción Gallega*. Mantivo constantes enfrontamentos coa Federación de Sociedades Gallegas Agrarias y Culturales. O seu primeiro secretario xeral foi J. Torrado, a quen sucedeu Antonio Reino Caamaño, e entre os seus dirixentes figuraron Ángel Martínez Castro, Vicente Paz Infante, Benito González Iglesias, Cándido Otero, Miguel Navas e Maximino Misa Puga, que foi secretario xeral en 1931.

A partir de 1937 volveu unificarse coa Federación de Sociedades Gallegas Agrarias y Culturales para constituír a Federación de Sociedades Gallegas de la República Argentina.
## Véxase tamén 
### Bibliografía 
*
Suicide Invoice

***Suicide Invoice*** é o segundo álbum de estudio da banda estadounidense de rock Hot Snakes, publicado o 11 de xuño de 2002. Foi gravado de xeito semellante que o anterior disco do grupo, *Automatic Midnight*, co guitarrista John Reis tomando un tempo libre da súa banda principal Rocket from the Crypt. Como artista visual e ilustrador, o cantante e guitarrista Rick Froberg encargouse da arte do álbum, mentres que Reis editouno a través do seu selo Swami Records. En xaneiro de 2018 Sub Pop lanzou unha reedición do álbum.

## Listaxe de cancións 
## Notas
Michigan (álbum)

***Michigan*** (ou ***Sufjan Stevens Presents... Greetings from Michigan, the Great Lake State***) é un álbum conceptual do músico estadounidense de indie folk Sufjan Stevens, publicado o 1 de xullo de 2003 a través dos selos Sounds Familyre, Asthmatic Kitty e Secretly Canadian nos Estados Unidos, e Rough Trade en Europa. É o terceiro álbum de estudio de Stevens e inclúe cancións que fan referencia a lugares, eventos e persoas relacionadas co estado estadounidense de Míchigan.

O álbum é o primeiro do proxecto de cincuenta estados de Stevens, unha serie planificada de cincuenta álbums para abarcar os estados dos Estados Unidos. Stevens só lanzou dous álbums estatais antes de admitir que o proxecto era un "truco promocional". O outro álbum foi *Illinois* (baseado no estado estadounidense de Illinois), que foi lanzado en 2005.

## Listaxe de cancións 
## Notas
Lake Placid

**Lake Placid** ([leɪk ˈplæs.ɪd]) é unha aldea situada nos montes Adirondack. Pertence ao condado de Essex, no estado de Nova York. Fíxose coñecida internacionalmente por albergar os Xogos Olímpicos de Inverno de 1932, así coma os de 1980. Posúe unha poboación de 2 205 habitantes, segundo datos de 2020.

## Xeografía 
Segundo a Oficina do Censo dos Estados Unidos de América, a aldea abrangue unha área total de 4 km2, dos cales, 3,6 km2 son terra e 0,4 km2, ou 10,79%, son auga. A aldea está situada preto do extremo meridional do lago homónimo.

## Notas
Antonio Reino Caamaño

**Antonio Reino Caamaño**, nado en Mazaricos en 1883 e finado en Buenos Aires, foi un político galego.

## Traxectoria 
Fillo de Antonio Modesto Reino Rodríguez e Carmen Caamaño Ferreiro. Emigrou á Arxentina. Socio do Centro Unión Hijos del Partido de Negreira, foi elixido secretario en 1925. Integróuse na Federación de Sociedades Gallegas Agrarias y Culturales e colaborou no seu órgano *El Despertar Gallego*. Tamén colaborou en *El Agrario Barcalés*. Cando se produciu a escisión, integróuse na Federación de Sociedades Gallegas de Buenos Aires da que foi nomeado secretario de acción política e despois elixido secretario xeral, e colaborou e despois foi secretario de redacción do seu órgano *Acción Gallega*. Retornou a Galicia en xuño de 1936. Exíliouse na Arxentina en maio de 1942, reintegrouse á Federación de Sociedades Gallegas de la República Argentina e formou parte do comité de redacción de *Galicia* entre 1942 e 1943 e novamente de 1946 a 1947.

## Notas 
## Véxase tamén 
### Bibliografía 
*
Alfredo Baltar

**Alfredo Baltar Gómez**, nado en San Miguel de Negradas (O Vicedo) en 1900 e finado en Buenos Aires en 1990, foi un político galego.

## Traxectoria 
Viviu de neno en Ferrol. Emigrou a Cuba con 17 anos. Estudou no Centro Gallego de La Habana. Socialista marxista, militou no movemento obreiro cubano e foi dirixente do Sindicato de Dependientes de Café de La Habana. Abandonou Cuba en 1927 e viviu en Madrid e Barcelona. Marchou a Arxentina en 1930 e integrouse no Comité Puenteareano e na Sociedad de Riobarba, e fixo amizade con Vicente Paz Infante e José Cobelo. Fundou o Centro Renovación de Ponteareas en 1935, do que foi dirixente moitos anos. Tamén pertenceu ás sociedades de Riobarba, Salvatierra de Miño e Amigos de la Cooperación. Dirixiu a revista *Progreso* da Unión de Cortadores de Confección e foi axente de seguros. Dende a súa chegada a Arxentina integrouse na Federación de Sociedades Gallegas de Buenos Aires colaborando no seu órgano *Acción Gallega*, onde publicou tamén algúns poemas. 

Pasou despois á Federación de Sociedades Gallegas de la República Argentina. Escribiu en *Galicia* dende 1938 e foi un dos patrocinadores da lista Republicana de Izquierda en 1939. Elixido secretario xeral da Federación en 1940, foi o encargado de recibir a Castelao á súa chegada a Arxentina. Dende 1941 ata 1960 pertenceu á redacción de *Galicia*, moitas veces como director; alí apareceron artigos seus asinados co pseudónimo **León Rojo**. Formou parte da alianza socialista-comunista dirixida por Gerardo Díaz, da que tomou distancia na década de 1950. En 1952 participou da Peña Federal. Integrou a xunta executiva con Antonio Alonso en 1955. Volveu dirixir *Galicia* entre 1972 e 1973. Pertenceu á directiva do Centro Gallego de Buenos Aires, dirixiu o seu órgano *Galicia* e presidiu o Instituto Argentino de Cultura Gallega. Na década de 1970 participou na rodaxe do documental *Castelao (Biografía de un ilustre gallego)*, poñendo voz a Castelao. Apoiou a xestión presidencial de Raúl Alfonsín.

## Recoñecementos 
Recibiu homenaxes na Federación de Sociedades Gallegas de la República Argentina en 1979 e 1989.
## Vida persoal 
Casou en 1940.
## Notas 
## Véxase tamén 
### Bibliografía 
* 

### Ligazóns externas 
* Alfredo Baltar, sindicalista de O Vicedo en Cuba y Argentina, y referente gallego
* Paz, Cobelo, Baltar y la sociedad de Riobarba que recaudó fondos para la República
Pax Romana

A ***Pax Romana*** (do latín para "paz romana") é un período que durou uns 200 anos de historia romana que se identifica como unha idade dourada do imperialismo romano, a relativa paz e orde, a estabilidade próspera, o poder hexemónico e a expansión rexional. Isto a pesar de varias revoltas e guerras, e a continua competencia con Partia. Tradicionalmente dise que comezou coa adhesión de Augusto, fundador do principado romano, no 27 a. C. e concluíu no ano 180 d. C. coa morte de Marco Aurelio, o último dos "Cinco Bos Emperadores". 

Durante este período duns dous séculos, o Imperio Romano acadou a súa maior extensión territorial no ano 117 d. C. (emperador Traxano), e a súa poboación alcanzou un máximo de ata 70 millóns de persoas, o que representaba ao redor do 33% da poboación mundial. Segundo Dión Casio, o reinado ditatorial de Cómodo, seguido máis tarde polo Ano dos Cinco Emperadores e a Crise do Século III, marcou o descenso do imperio. 

## Notas
José Cobelo

**José Cobelo Gómez**, nado en Santo Estevo do Val (concello de Riobarba, hoxe O Vicedo) en 1900 e finado en Buenos Aires en 1973, foi un político galego.

## Traxectoria 
Emigrou a Arxentina. Amigo de Vicente Paz Infante, actuou con el na Sociedad Vivariense e despois na Sociedad de Riobarba coa que se integrou na Federación de Sociedades Gallegas Agrarias y Culturales. Pertenceu á Asociación de Socialistas Españoles e ao Centro Republicano español. Colaborou en *España Republicana*. Crítico coa liña galeguista de *El Despertar Gallego* publicou un artigo en 1929 que xerou polémica. Integróuse na Federación de Sociedades Gallegas de Buenos Aires, da que foi un dos seus principais dirixentes, e foi membro do comité de redacción do seu órgano *Acción Gallega*. Logo da proclamación da Segunda República Española viaxou a Galicia para informar ao periódico e á Federación. Participou no congreso constituínte da Federación de Sociedades Gallegas de la República Argentina como delegado da Sociedad de Riobarba. Integróuse na redacción de *Galicia* ata 1940, volvendo en 1947 como subdirector e a partir de 1949 como director. Participou na Peña Federal de 1952.

## Notas 
## Véxase tamén 
### Bibliografía 
* 

### Ligazóns externas 
* Paz, Cobelo, Baltar y la sociedad de Riobarba que recaudó fondos para la República
Liberation (álbum)

***Liberation*** é o segundo álbum de estudio da banda norteirlandesa de chamber pop The Divine Comedy, publicado o 16 de agosto de 1993 a través do selo Setanta Records. Despois do infructuoso *Fanfare for the Comic Muse*, o grupo comezou a improvisar no seu novo álbum que foi gravado no estudio Fundamental de Londres en marzo de 1993. Aínda que era o segundo álbum da banda, o líder da banda, Neil Hannon, a miúdo refírese a el como o primeiro, debido ás diferenzas estilísticas do seu álbum de estrea.

## Listaxe de cancións 
Todos os temas escritos e arranxados por Neil Hannon; letras adicionais en "Lucy" por William Wordsworth.

## Notas
Shine

***Shine*** é o primeiro EP da banda estadounidense de rock alternativo Mother Love Bone, publicado o 20 de marzo de 1989 a través de Stardog/Mercury Records. Este foi o único recompilatorio de gravacións que se publicou durante a vida do cantante Andrew Wood.

O EP gravouse en novembro de 1988 nos London Bridge Studios de Seattle, Washington, co produtor Mark Dearnley. Dearnley tamén foi o encargado de mesturar o traballo, e Charles Peterson fixo a fotografía da portada. Coa excepción de "Chloe Dancer/Crown of Thorns". de máis de oito minutos de duración, a maioría das cancións do EP percorren ao lado máis cru da banda. As letras oníricas do vocalista Andrew Wood cántanse nun ton de tenor que lembra moito ao líder de Led Zeppelin, Robert Plant. Mother Love Bone converteuse na primeira das novas bandas de Seattle en ter un lanzamento a través dun selo importante.

O disco vendeuse ben e aumentou rapidamente o bombo ao redor da banda. John Book de Allmusic dixo que "o disco contribuíu á expectación da escena musical de Seattle". Todo este lanzamento foi posteriormente reeditado no álbum recompilatorio *Mother Love Bone* (tamén coñecido como *Stardog Champion*) en 1992, coa excepción da canción oculta "Zanzibar" que só se pode atopar neste EP.

## Listaxe de cancións 
## Notas
Take as Needed for Pain

***Take as Needed for Pain*** é o segundo álbum de estudio da banda  de sludge metal Eyehategod, publicado o 22 de novembro de 1993 a través do selo Century Media Records. Foi reeditado en 2006 como parte da serie de reedicións do 20 aniversario de Century Media, con seis cancións extra, extraídas de discos raros de 7 polgadas e discos compartidos.

## Listaxe de cancións 
## Notas
Ante todo mucha calma

***Ante todo mucha calma*** é un álbum ao vivo da banda galega Siniestro Total, editado en febreiro do ano 1992 a través do selo BMG-Ariola. Trátase da gravación dun concerto na sala Arena de Valencia o día 22 de novembro de 1991.

## Listaxe de cancións 
## Notas
Bōifurendo

(en galego *O mozo*) é un programa de telerrealidade de citas xaponés de Netflix. É o primeiro programa de citas entre persoas do mesmo sexo do país. Estreouse o 9 de xullo de 2024.

## Elenco 
### Participantes 
### Comentaristas 
* Megumi
* Chiaki Horan
* Thelma Aoyama
* Durian Lollobrigida
* Yoshimi Tokui

## Notas
Sacas de presos

As **sacas de presos** —coñecidas no argot da época como «**sacas**»— son situacións de violencia ocorridas en diversos cárceres de España principalmente durante a Guerra Civil española (1936-1939), aínda que tiveron continuidade durante os primeiros anos da ditadura de Francisco Franco.

O procedemento consistía na extracción masiva e sistemática de presos dos cárceres co obxecto de seren executados. As vítimas eran sacadas segundo criterios militares, relixiosos ou de status social, entre outros. Estes sucesos foron dos máis controvertidos e polémicos da guerra civil española, e tiveron lugar en ambos bandos principalmente a finais de 1936. Foi unha das formas de violencia empregadas durante a contenda, como o foron os paseos e as checas. O precedente foi sen dúbida a xenerosa aplicación do asasinato paralegal sen hábeas corpus na forma chamada «lei de fugas».

## Notas 
## Véxase tamén 
### Outros artigos 
* Represión franquista
* Checa
* Melchor Rodríguez García
* Matanzas de Paracuellos
Grasshopper

***Grasshopper*** é un EP da banda británica de rock Ride, publicado o 10 de novembro de 1992 a través do selo Sire Records. Trátase dun recompilatorio de dous sinxelos para o mercado xaponés. Os temas 1-3 son do sinxelo "Leave Them All Behind" e os temas 4-7 son do sinxelo "Twisterella".

En maio de 2019, o creador de xogos xaponés Goichi Suda revelou que se inspirou para na canción para poñerlle o nome á súa empresa Grasshopper Manufacture.

## Listaxe de cancións 
## Notas
Lingua rutul

O **rutul** é unha lingua caucásica que pertence ao grupo caucásico nororiental. É falada polo pobo rutul, que vive no sur de Daguestán. Existen tres dialectos principais. É unha lingua literaria e é unha das linguas oficiais de Daguestán. O rutul está clasificado como definitivamente en perigo polo Libro Vermello das Linguas Ameazadas da UNESCO.

## Notas 
## Véxase tamén 
### Bibliografía 
* Джейранишвили Е.Ф., Цахский и мухадский языки. I. Фонетика. Тбилиси. 1984.
* Джейранишвили Е.Ф., Цахский и мухадский языки. II. Морфология. Тбилиси. 1984.
Wikipedia en bajaw da costa occidental

A **Wikipedia en bajaw da costa occidental** é a edición da enciclopedia libre Wikipedia en lingua bajaw da costa occidental. Foi creada o 6 de agosto de 2024.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en bajaw da costa occidental
* Wikipedia en bajaw da costa occidental (móbil)
Abandeirados de Fiji nos Xogos Olímpicos

Esta é unha lista dos **abandeirados que representaron a Fiji nos Xogos Olímpicos**.

Os abandeirados de cada país levan a bandeira nacional na cerimonia de apertura dos Xogos Olímpicos.

## Notas 
## Véxase tamén 
### Outros artigos 
* Fiji nos Xogos Olímpicos
Baghdad (EP)

***Baghdad*** é un EP en 7 polgadas da banda estadounidense de punk rock The Offspring, publicado o 15 de maio de 1991 a través do selo Nemesis Records. O disco está descatalogado, pero chegou a vender 3 000 copias na súa primeira semana á venda. Aínda que nunca foi reeditado en CD na súa totalidade, a canción título, "Baghdad", unha versión regravada de "Tehran" do álbum de estrea da banda, incluíuse no recompilatorio *Rock Against Bush, Vol. 1* de Fat Wreck Chords.

## Listaxe de cancións 
## Notas
The Sound of Speed

***The Sound of Speed*** é un recompilatorio de sinxelos e rarezas da banda escocesa de rock alternativo The Jesus and Mary Chain, publicado o 25 de xullo de 1992 no Xapón e o 12 de xullo de 1993 no resto do mundo a travñes do selo Blanco y Negro Records. O disco acadou o posto número 15 na lista de álbums do Reino Unido.

## Listaxe de cancións 
### Vinilo 
### CD 
## Notas
Arco Xeodésico de Struve

O **Arco Xeodésico de Struve** é un conxunto monumental declarado Patrimonio da Humanidade pola UNESCO en 2005, conformado por unha serie de 34 fitos ou vértices para medicións xeodésicas repartidos por dez países de Europa do Norte e Oriental.

O sistema foi construído por iniciativa do astrónomo Friedrich Georg Wilhelm von Struve quen demostrou, levando a cabo unha serie de triangulacións ao longo dun arco de meridiano da Terra, que se atopa achairada nos seus polos.

As súas medicións foron efectuadas entre 1816 e 1855 en 265 puntos entre o océano Ártico e o mar Negro.

## Notas 
## Véxase tamén
In a Priest Driven Ambulance

***In a Priest Driven Ambulance (With Silver Sunshine Stares)*** é o cuarto álbum de estudio da banda estadounidense de rock psicodélico The Flaming Lips, publicado o 18 de setembro de 1990 a través do selo Restless Records. É o primeiro álbum do grupo en contar con Jonathan Donahue (tamén en Mercury Rev) e co batería Nathan Roberts. Esta formación ficharía posteriormente pola Warner Bros. Records e gravaría o seguinte álbum *Hit to Death in the Future Head*. É un álbum conceptual centrado principalmente na fascinación do líder Wayne Coyne pola relixión.

Un vídeo musical para a canción "Unconsciously Screamin" foi filmado nun parque temático relixioso chamado Holy Land USA en Waterbury, Connecticut, así como no Hampshire College en Amherst, Massachusetts e os City Gardens en Trenton, Nova Jersey. Foi dirixido por Jim Spring e Jens Jurgensen.

O álbum foi reeditado como un CD con dous temas extra o 17 de xaneiro de 1995, aínda que o nome completo con subtítulos só aparece no lanzamento en vinilo. Tamén foi reeditado nunha edición especial de dous CD en 2002 baixo o título *The Day They Shot a Hole in the Jesus Egg*. O primeiro disco deste lanzamento, composto polo álbum completo *Priest* e numerosas cancións extra, tamén foi lanzado como unha edición limitada de dous discos en vinilo rosa.

"Unconsciously Screamin'" foi lanzado como EP en 1990 para promover o álbum. Dúas das caras b foron presentadas como cancións extra na reedición de 1995.

## Listaxe de cancións 
## Notas
Batalla de Cable Street

alt=Placa conmemorativa|miniatura|Placa conmemorativa.
**A batalla de Cable Street** foi un enfrontamento que tivo lugar en Londres o 4 de outubro de 1936 entre fascistas e antifascistas.

## Historia
En 1936, apoiada por diarios de gran tiraxe, a British Union of Fascists chegou a acadar os 50&nbsp;000 membros. Fronte a eles, arredor do Jewish People’s Council Against Fascism and Antisemitism uníronse diferentes colectivos de diversas etnias, crenzas relixiosas e ideoloxías de esquerda que se vían atacados. creando unha fronte antifascista no East End, zona oriental de Londres habitada por sente de diversas procedencias e de clase obreira.

En Cable Street tivo lugar un enfrontamento o 4 de outubro de 1936, que supuxo o inicio da caída da British Union of Fascists. Alí, liderados por Oswald Mosley e á vista da evolución política cara a unha ditadura fascista en Alemaña e Italia e o golpe de Estado en España, organizaron unha marcha para consolidarse como forza social hexemónica. Máis de 5000 fascistas enfrontáronse a máis de 300&nbsp;000 antifascistas, sendo derrotados por estes, con consignas como o 'non pasarán' da defensa de Madrid. Meses máis tarde o goberno británico publicou a Public Order Act 1936, que dificultou as mobilizacións violentas.

En homenaxe á batalla de Cable Street existe un mural na mesma rúa.

## Notas
Ubik

***Ubik*** é unha novela de ciencia ficción do escritor estadounidense Philip K. Dick, publicada orixinalmente en 1969. A obra desenvolve personaxes e conceptos xa aparecidos noutra novela curta do mesmo autor, *What the Dead Men Say* (1964).

*Ubik* é unha das novelas máis célebres de Philip K. Dick. En 2009, foi escollida pola revista *Time* como unha das cen mellores novelas dende 1923. Na súa análise, o crítico Lev Grossman describiuna como "unha historia de horror existencial fondamente perturbadora, un pesadelo do que nunca estas certo de acordar". Foi publicada en galego en 2022 por Boadicea Editora.

## Sinopse 
A historia sitúase nun futuro 1992 no que os poderes psíquicos son empregados para a espionaxe industrial, namentres a tecnoloxía crioxénica permite manter ás persoas recentemente falecidas nun estado de hibernación coñecido como *semivida*. O protagonista, Joe Chip, viaxa á lúa co seu xefe, Glen Runciter, esposo de Ella Runciter, unha muller en *semivida*. Acompáñaos un grupo de "antipsíquicos" contratados por Runciter para resolver os problemas dunha empresa cuns telépatas infiltrados. O traballo resulta ser unha trampa na que falece Runciter. Tras regresar á Terra, unha estraña regresión temporal parece afectar á realidade. Chip atopa varias mensaxes do seu xefe en lugares inusitados, o que o fai sospeitar que quizais este non estea realmente morto. Os seus compañeiros comezan a finar un tras outro, e a única solución parece ser un misterioso produto coñecido como ubik.

## Notas 
## Véxase tamén 
### Bibliografía 
* 
*
José Bugarín González

**José Bugarín González**, nado no Porriño e finado en Buenos Aires en 1959, foi un empresario e político galego.

## Traxectoria 
Emigrou a Arxentina onde foi propietario dun taller téxtil xunto cos seus irmáns. Afiliado ao Partido Socialista Argentino. Fundou a Sociedad Fomento de Porriño y su distrito coa que se integrou na Federación de Sociedades Gallegas Agrarias y Culturales. Nos anos trinta integróuse na Federación de Sociedades Gallegas de Buenos Aires, da que foi tesoureiro. Participou no congreso constituínte da Federación de Sociedades Gallegas de la República Argentina como delegado da sociedad do Porriño. Foi tesoureiro da Central Gallega de Ayuda al Frente Popular (1937-1939). Dende 1939 pertenceu á directiva da Federación de Sociedades Gallegas de la República Argentina, da que foi tesoureiro. Secundou a Antonio Alonso Pérez e participou con el na Xunta Executiva en 1945, 1947 e 1949.

## Véxase tamén 
### Bibliografía 
*